கேள்வி: பூவைசிய இந்திரகுல சங்கம், பேரையூர் என்பது என்ன?
பதில்: பூவைசிய இந்திரகுல சங்கம் (Bhuvaisia Indirakula Sangam, Bhuvaisiya Indrakula Sangam)) 14.01.1917 ஆம் ஆண்டு இராமநாதபுரம் மாவட்டம், முதுகுளத்தூர் வட்டம் (தற்போது கமுதி வட்டம்) பேரையூரில் நிறுவப்பட்டது. இச்சங்கமானது ஆரம்ப காலங்களில் பேரையூரிலுள்ள பூவைசிய இந்திரகுல மடாலயத்தில் செயல்பட்டது. பின்னர் அதற்கென தனிக் கட்டிடம் கட்டப்பட்டது. இச்சங்கம் தற்போது 'பூவைசிய இந்திரகுல வேளாளர் சங்கம்' என பெயர் மாற்றம் செய்யப்பட்டுள்ளது. File:பூவைசிய இந்திரகுல சங்கம்.jpg "ஏரும் போரும் எம்குலத் தொழில்கள்" என வாழ்ந்த தொல்தமிழ்க்குடி தேவேந்திரகுல வேளாளர் மக்கள் கல்வி, பொருளாதாரம், அரசியல் மற்றும் சமூக நிலைப்பாட்டில் உயர்ந்த நிலையை அடைய வேண்டும் என்ற உயரிய சிந்தனையோடு பல்வேறு இன்னல்களுக்கு இடையில் இச்சங்கமானது நமது முன்னோர்களால் ஆரம்பிக்கப்பட்டது.முச்சங்கம் வைத்து தமிழ் வளர்த்த பாண்டியர் வழி வந்த இம்மருத நில மக்கள் இச்சங்கத்தையும் சிறப்புடன் நிறுவி திறமையுடன் நிர்வகித்தனர். இச்சங்கத்தின் முதல் ஆயத்தக் கூட்டம் பேரையூர் அருகேயுள்ள செங்கோட்டைப்பட்டியில் 09.08.1922 ஆம் ஆண்டு கூட்டப்பட்டது. இதில் ஒருங்கிணைந்த இராமநாதபுரம் மாவட்டத்திலிருந்து சுமார் 150 கிராமங்களைச் சார்ந்த தேவேந்திரகுல வேளாளர் பிரதிநிதிகள் கலந்து கொண்டு சிறப்பித்தனர். படிமம்:பூவைசிய_இந்திரகுல_சங்கம்_துவக்கம்_-_14.01.1917.jpg இதன் அடுத்த இரண்டு கூட்டங்களும் பேரையூர் அருகிலுள்ள செங்கோட்டைப்பட்டி மடாலயத்தில் கூட்டப்பட்டு, 328 கிராமங்கள் இச்சங்கத்தின் கீழ் இணைக்கப்பட்டன. இதன் மூன்றாவது கூட்டம் 6.6.1923 ல் செங்கோட்டைப்பட்டி மடாலயத்தில் நடைபெற்றது. இதற்கென தனியாக கான்பரன்ஸ் நோட்டீஸ் தயாரிக்கப்பட்டு தென் மாவட்டங்கள் முழுவதும் கொடுக்கப்பட்டு மூன்றாவது கூட்டம் வெகு சிறப்பாக நடைபெற்றது. இக்கிராமங்கள் அனைத்தும் ஒன்பது வட்டங்களாக பிரிக்கப்பட்டு தனித்தனியாக பொறுப்பாளர்கள் நியமிக்கப்பட்டனர். இச்சங்கமானது முறைப்படுத்தப்பட்ட சங்கமாக விளங்கியது. சாதியச் சிக்கல்களையும், குடும்பச் சிக்கல்களையும் களையும் பணியில் இச்சங்கமானது முனைப்புடன் செயல்பட்டது. இச்சங்கம் 1957 ஆம் ஆண்டு வரை 37 மாநாடுகளை வெற்றிகரமாக நடத்தி 500 க்கும் மேற்பட்ட கிராமங்களை இச்சங்கத்தின் கீழ் இணைத்து சாதனை புரிந்தது. படிமம்:பெருந்தகை_பெருமாள்_பீற்றர்.jpg இச்சங்கத்தை நிறுவியர் பேரையூரைச் சார்ந்த வைத்தியர் பெருந்தகை பெருமாள் பீட்டர் ஆவார். இந்த முதல் மூன்று ஆயத்தக் கூட்டங்களையும் இவரே தலைமையேற்று திறம்பட நடத்தினார். இவருக்குத் துணையாக நின்றவர்கள் பேரையூர் க.பவுல், பேரையூர் M.சாமுவேல் உபாத்தியார் (வாத்தியார்), தியாகி இமானுவேல் சேகரனாரின் தந்தை வேதநாயகம் உபாத்தியாயர், பகநதி D.சாமுவேல் தேசிகர், மேட்டுப்பட்டி ஆபிரஹாம் தேசிகர், கூரியூர் முத்திருளப்ப உபாத்தியார் மற்றும் பரமக்குடி பீற்றர் உபாத்தியார் ஆவர். இதில் பெருமாள் பீற்றர் முதலில் ஒருங்கிணைந்த முதுகுளத்தூர் வட்டார காரியதரிசியாகவும் பின்னர் சங்கத்தின் தலைவராகவும், செக்கரேட்டரியாகவும் பொறுப்பேற்றார். M.சாமுவேல் உபாத்தியாயர் (வாத்தியார்) மற்றும் பரமக்குடி பீற்றர் ஜெனரல் செக்கரேட்டரியாக பொறுப்பேற்றார்கள். செல்லூர் S.வேதநாயகம் உபாத்தியாயர் பிரசிடென்ட்டாக பணியாற்றினார். இதில் நோக்கத்தக்க விஷயம் என்னவெனில் பெருந்தகை பெருமாள் பீட்டர் தன்னைவிட படித்தவர்களுக்கே உயர் பதவிகளை அளித்து அழகு பார்த்தார். படிமம்:மூன்றாவது_கான்பரன்ஸ்_கூட்டம்_-_பூவைசிய_இந்திரகுல_சங்கம்.jpg
கேள்வி: பூவைசிய இந்திரகுல சங்கம், பேரையூர் - '''சங்கப்பதிவு''': என்பது என்ன?
பதில்: இச்சங்கமானது தமிழ்நாட்டில் தேவேந்திரர்களுக்காக நிறுவப்பட்ட முதல் சங்கம் ஆகும். பூவைசிய இந்திரகுல சங்கத்தை இந்திய சங்கங்களின் பதிவுச்சட்டம் 1860 ன் படி 16.08.1924 ல் மதுரை பதிவாளர் அலுவலகத்தில் பதிவு செய்யப்பட்டது. இதன் பதிவு எண் 1/1924-25 ஆகும். இச்சங்கத்தின் பதிவு 1966 வரை புதுப்பிக்கப்பட்டது. பின்னர் சில காரணங்களால் புதுப்பிக்க இயலவில்லை. தற்போது மீண்டும் இச்சங்கம் 'பூவைசிய இந்திரகுல வேளாளர் சங்கம்' என்ற பெயரில் பதிவு செய்யப்பட்டுள்ளது. மறுபதிவு எண் 62/2025 ஆகும்.படிமம்:Bhuvaisiya_Indirakula_sangam_Register_certificate.jpg